
lame juba mõnda aega paastuajas ja ülestõusmispühad pole 
enam kaugel, aga minul mõlgub Siiani meeles üks jõulude eel 
kuuldud fraas — “andmine taastab maailmas tasakaalu”. Olen 
ka kogenud, et mida aeg edasi, seda rohkem naudin andmist ja 
seda vähemoluliseks on muutumas saamine. 

Jõuludega käivad kaasas jõulukingid ja nii näibki, et andmise ja saamise 
küsimus olekski justkui peamiselt nende pühade ja ehk ka sünnipäevade 
teema. Aga eks kinkimine, mis on ju sisuliselt andmine, on teatud mõttes 
ka ohverdamine - eriti kui kingitus on valitud niisugune, mida endalegi 
himustaks. Ja sellisena haakub see teema ka kannatusnädala ja ülestõus- 
mispühade sündmustikuga. Kui palju oleme valmis ära andma ja kui palju 
oleme valmis vastu võtma? Kas lihtsam on anda või saada? Kas oleme 
valmis järgima Jeesust ja pesema tema eeskujul ligimese jalgu, küsitakse 
sageli. Aga võib-olla nõuab hoopis suuremat valmisolekut olla selle rollis, 
kelle jalgu pestakse? 

Küllap mõtiskleb enamik inimesi aeg-ajalt seesuguste eksistentsiaalse- 
te küsimuste üle. Seda enam on meil seda põhjust teha aastal 2015, mis 
EMK-s on kuulutatud Jumala tahte otsimise aastaks. Aga 2015. aasta motol 
on ka teine pool, mis räägib Jumala tahte täitmisest. 
“Issand on pannud minu südamele teha Tema tahtega 
kooskõlas olevaid väikeseid asju ustavalt, hoolega 
ning järjepidevalt,” kirjutab superintendent EMK 
tänavuse aasta motot lahti seletades (loe Ik 3). 

Õpetussõnadest (21:3) võime aga lugeda: “Teha, 
mis Õige ja kohus — see on Issandale olulisem kui 
ohver.” 


KÄRT JÄNES-KAPP 


Tallinna koguduse lapsed misjonil Raekoja platsil, kus nad 2014. aasta 
jõulude eel jagasid linnarahvale ja külalistele komme koos Piibli kirja- 
kohtadega )misjonist loe ka 1k 11-13; lastetööst Tallinnas 1k 19). 

Jumala tahte otsimise 
ja täitmise aasta 


Tema on see, kes on pannud mõned apostleiks ja mõned proh- 
veteiks ja mõned evangelistideks, mõned karjaseiks ja õpeta- 
jaiks, et pühi inimesi valmistada abistamistööle Kristuse ihu 


ülesehitamiseks, kuni meie kõik jõuame usu ja Jumala Poja 
tundmise ühtsusesse, saades täismeheks Kristuse täisea mõõtu 
mööda, et me ei oleks enam väetid lapsed, keda pillutab ja 
kõigutab iga õpetusetuul, et inimliku pettemänguga eksitusse 
kavaldada, vaid et me tõtt rääkides armastuses kasvaksime 
kõigiti selle sisse, kes on pea — Kristus. Temas on kogu ihu lii- 
detud kokku ja hoitakse koos kõigi üksteist toetavate liikmete 
abil, nii nagu on iga üksikliikme ülesanne. Sel viisil saab ihu 
kasvujõu iseenese ülesehitamiseks armastuses. 


äesolev = paastuaeg 

algas veebruari- 

kuus tuhkapäevaga. 

Aabraham ütles enda 

kohta (1Ms 18:27), et 
ta on tuhk ja põrm. See elu, mida 
elame siin maa peal, on ajutine, 
lühike ja möödub kiiresti. Otsused 
ja valikud aga, mida selle lühikese 
elu jooksul teeme, on üliolulised 
ning igavikulised. 

Paastuajal tõdeme, et meie “tuhk 
ja põrm”, milles elame, püüab end 
siiski üsna jõuliselt kõike dikteeri- 
des maksma panna. Paulus nimetab 
seda “põrmu” “lihaks”, mis meie 
tegelikku olemist suunata ja käsuta- 
da püüab. Paastuaja üheks ülesan- 
deks on tuletada meie “lihale” meel- 
de tema tegelikku staatust. Paulus 
ütleb (1Kr 9:27), et ta lööb oma ihu 
(vanas tõlkes “talitseb oma ihu”) 


Efeslastele 4:11—16 


ja teeb selle enda orjaks. Nii tuleb 
ka meil alistada oma ihu Vaimule, 
kui soovime tõeliselt täita Jumala 
tahet. 

Palvetame sageli Meie Isa palve 
sõnadega, et Jumala riik tuleks ja 
Tema tahtmine sün- 
niks! Nii oleme sõna- 
des korduvalt soo- 
vinud osaleda Tema 
tahte teostamises! 
Kas aga oleme seda 
alati nii tõsiselt ka 
mõtelnud? Või on 
see palve kujunenud 
pelgalt kristliku ritu- 
aali osaks, milles- 
se me eriti ei süve- 
ne? Lihtsam oleks muidugi oma 
kristlust sõnades väljendada, rääki- 
des sellest, mida Jumal meilt soovib 
ja ootab ja kuidas üks õige kristlane 


Usun, et meil 
igaühel on avastada 
veel palju, mida 
Jumal meilt ootab 
- suhtes Temaga, 
suhtes kogudusega 
ja suhetes kaas- 
inimestega. 


elama peaks. Jumal aga ootab meilt 
pigem usu väljendamist tegudes. 
Halastava Samaaria mehe loos kut- 
sub Jeesus üles just tegusid tegema 
(Lk 10)! 

Oleme nimetanud 2015. aasta 
Eesti Metodisti Kirikus Jumala tahte 
otsimise ja täitmise aastaks. Usun, 
et meil igaühel on avastada veel 
palju, mida Jumal meilt ootab suh- 
tes Temaga, suhtes kogudusega ja 
suhetes kaasinimestega. Issand on 
pannud minu südamele teha Tema 
tahtega kooskõlas olevaid väikeseid 
asju ustavalt, hoolega ning järje- 
pidevalt. Jeesus küsib (Lk 6:46): 
“Aga miks te mind hüüate: Issand, 
Issand! ega tee, mida ma ütlen?” 
Jumala tahet tuleb tunda, tuleb 
tahta täita ja siis tegelikult teha, 
st praktikas sooritada. Esimesest 
kahest sammust ei piisa, peame iga- 
päevases kooskäimises Jumalaga 
jõudma kolmanda sammu 
igapäevase realiseerimi- 
seni. Tänavune moto kut- 
sub meid tegudele! 

John Wesley aegsed 
klassid ja väikegrupid 
juhtisid inimesi kasva- 
ma usus ja heade tegude 
tegemises. EMK 2014. ja 
2015. aasta kalendris on 
trükitud küsimused, mida 
algsed metodistid väike- 
gruppides esitasid. Hoian neid silma 
ees, et võiksin olla usus tegusam 
kui kunagi varem. Kui Jumal lu- 
bab, soovime aasta teises pooles 

üldkiriklikus plaanis pühendu- 
da põhjalikumalt sellele, kuidas 
valmistada kogudust ette grupi- 
töösse panustama ja innukamalt 
usutegusid tegema. Alustada 
soovime —grupijuhtide leidmi- 
se, innustamise ja väljaõppega. 
Augustikuu lõppu on kavandatud 
piirkondlikud visioonipäevad regi- 
oonides, et just seda temaatikat 
edasi arendada. Tartusse kutsume 
kokku Lääne-Virumaa, Järvamaa, 
Võrumaa, Tartumaa ja Põlvamaa, 
Pärnusse Läänemaa, Saaremaa ja 
Harjumaa ning Jõhvi Põhja-Eesti 
venekeelsete koguduste karjased 
ja grupitöö abilised. 

Mainisin ülal, et maine elu on 
lühike. Ilmselt võis sama mõtelda 
ka Paulus, kirjutades usupojale 
Timoteosele (2Tm 2:2): “Ja mida sa 
minult oled kuulnud paljude tun- 
nistajate kuuldes, see anna usta- 
vate inimeste hoolde, kes edaspidi 
sobivad õpetama ka teisi.” Jeesuse 
käsk oli kuulutada evangeeliumi 
ja teha jüngreid. Nõnda on meiegi 
esmane ülesanne saada jüngriks 
(tõeliseks Jeesuse järgijaks kõi- 
ges) ja teha järgijaiks ka teised. 
See ei ole soovitus, vaid käsk. See, 
milles meid on õpetatud, tuleb 
anda edasi ustavatele, kes on või- 
melised hiljem õpetama teisi. 

Aidaku meid Jumal teha iga- 
päevaselt Tema tahet! Aidaku meid 
Jumal õpetada kogudusi tegema 
Tema tahet! Aidaku meid Jumal 
leida ustavad grupijuhid, kes osa- 
valt õpetavad teisigi tegema Tema 
tahet “seniks, kui me kõik jõuame 
ühisele usule ja Jumala Poja 
tunnetusele ning täieks meheks 

saame Kristuse 
täiuse täisea 
mõõtu mööda”! 
(EE 4:13, 1968. 
aasta tõlge). 


Rahutervitusega 

VAIKNE NÄDA* 
Johannese evangeeliumi järgi 


ANDRES KAPP 


Kuidas hoomata vaikse nädala sügavust kulgemisel 
Issanda Jeesuse Kristuse rõõmurohke ülestõusmise 
kulminatsioonini? Kindlasti aitab meid süvenemine 
kunagisi sündmusi kirjeldavatesse evangeeliumi 
kirjakohtadesse! EMK kalendri piiblilugemise lekt- 
sionaarium jälgib püha nädala kulgemist Johannese 
evangeeliumi järgi. Usun, et pühakirja lugemine 
puudutab meid igaüht just kõige vajalikumal moel. 


Palmipuudepühaga, mida nimetatakse ka kannatuspü- 
hapäevaks, astume kirikuaasta suurde nädalasse. Seda 
nädalat kutsutakse ka pühaks või vaikseks, viidates, et 
käes on aeg, mil süveneda olulistesse ja igavikulistesse 
sündmustesse ja küsimustesse. Kuue päeva pärast saab 
läbi tuhkapäevaga alanud suur paast ning astume ristikiriku rõõmurohkei- 
matesse pühadesse - tähistame Issanda Jeesuse Kristuse ülestõusmist. 


Apostel Johannes kirjeldab evangeeliumis (loe 12:1-8), kuidas tol 
ammusel, tõelise ülestõusmise päeva eelsel nädalal käis Jeesus esmas- 
päevast neljapäevani iga päev templis ja kõneles rahvale, õhtuti ja öösiti 
viibis aga Betaanias. Vaikse nädala esmaspäevale määratud kirjakohas 
räägib Jeesus oma lähenevast vabatahtlikust kannatusest ning viitab oma 
peatsele surmale ja matmisele. 


PALVE. Armas Taevane Isa. Me täname sind sinu helduse ja halas- 
tuse eest. Me täname sind, et sa ei jäta meid üksinda isegi kõige suu- 
remate hädade keerises. Me palume, et oleksid meie abiliseks ka meie 
igaühe isiklikes kannatustes ka tänasel päeval. Seda kõike palume me 
sinu armsa poja Jeesuse Kristuse meie Issanda läbi. Aamen! 


Apostel Johannes kirjeldab ka (loe 12:20-32), kuidas Jeesus kõneles 
rahvaga, kes oli paasapühadeks Jeruusalemma kogunenud. Jeesus rääkis 
rahvalegi oma lähenevast kannatusest, aga ka kirgastumisest. Jeesus kui 
tõeline Jumal ja kui tõeline inimene ei peljanud näidata oma hirmu ning 
kartust selle ees, mis tulemas. Rahvale aga jäi Jeesuse sõnum arusaama- 
tuks. 


Eks meiegi mõtteis tõstatab kannatuse müsteerium sageli küsimusi. 
Apostel Paulus kirjutab (1Kr 1:18): “Jah, sõna ristist on narrus neile, kes 
hukkuvad, aga meile, kes päästetakse, on see Jumala vägi ...” 


PALVE. Armas Jumal, me täname sind, et suudame taibata sinu Poja 
lunastuse müsteeriumi. Anna meile jõudu uskuda Tema valgusesse, et 
saaksime kinnitada: meile on sõna ristist sinu väe avaldus. Aita meid 
selles meie Issanda Jeesuse Kristuse läbi. Aamen! 


Fotod: reprod 


Suure nädala kolmapäeval võiks keskenduda valikute- 
le, sest neist sõltub suuresti meie käekäik. 


Jeesusel oli 12 õpilast, kes järgisid teda nii heas kui 
halvas. Nii 12 jüngrit kui meie kõik oleme loodud vaba 
tahtega olendeiks. Me oleme oma valikutes suures 
osas vabad, ent vaatamata sellele tunneme teinekord 
teatavat tõmmet halva poole. Seda negatiivset tungi 
saab defineerida kui kalduvust patule. Oma valikutega 
juhimegi oma kulgu kas hea või halva suunas. 


Evangelist Johannes kirjutab jüngrist (loe 13:21-30), 
kes on otsustanud reeta õpetaja. Jeruusalemma templi 
ülempreestrid, kes olid nõuks võtnud Jeesuse kinni võtta 
ja hukata, leidsid Juudases ootamatult endale abilise. 


Sellest kirjakohast võib jääda mulje, nagu oleks Jeesus 
valinud, kellest saab reetur. Taulatas leivatüki Juudasele 
ja Johannes kommenteerib: “Saatan läks temasse ...” 
Tegelikult oli Juudas teinud oma valiku hoopis varem, 
olles rahulolematu juba raha raiskamisega hinnalise 
salvi peale. Ta juba kogus "hõbeseekleid". 


Apostel Paulus kirjutab (Hb 12:1): “Seepärast ka meie 
-.. pangem maha kõik koormav ja patt, mis hõlpsasti 
takerdab meid, ja jookskem püsivusega meile mää- 
ratud võidujooksu! Vaadakem üles Jeesusele, usu alus- 
tajale ja täidesaatjale, kes häbist hoolimata kannatas 
risti temale seatud rõõmu asemel ja on nüüd istunud 
Jumala trooni paremale käele.” 


PALVE. Armas Jumal, me täname Sind, et sa 
tahad anda meile jõudu ka raskustes ja kiusatustes. 
Me palume, et oleksid ikka meie lähedal ja aitak- 
sid meil teha oma elurännakul õigeid valikuid, et 
suudaksime püsivusega joosta meile määratud elu 
võidujooksu. Aamen! 


Suurest neljapäevast algab pühalik kolmepäevane 
tsükkel, mida kutsutakse triduum sacrum'iks. Neil 
päevadel võiks eriliselt mõelda Jeesuse kannatusele, 
surmale ja ülestõusmisele. Kristus on ohverdanud end 
kui Vana Testamendi paasatall, et päästa oma rahvas 
hukatusest. 


Varakirikus ehk algkoguduses peeti just suurel nel- 
japäeval armulauda, millele eelnes müstagoogiline 


katehees ehk armuandide õpetamine. Jeesus kingib 
end jätkuvalt nii oma sõpradele ja jüngritele kui tervele 
Kirikule oma ihu ja vere sakramendis. 


Mitmetes kirikutes on suure neljapäeva jumalateenis- 
tusega liidetud ka jalgade pesemise talitus, millega 
tuletatakse meelde, kuidas Jeesus pesi jüngrite jalgu. 
Selle sümboolse teoga julgustas ta meid pühenduma 
teiste teenimisele (loe Jh 13:1—17). 


PALVE. Armas Issand, me täname sind selle 
äraarvamatult suure ohvri eest. Me palume sind, 
et annaksid meile jõudu olla oma ümbruskonnas 
mitte üksnes headuse tarbijad, vaid eeskätt headuse 
tootjad. Aita meid teenida lähedasi ja sõpru peres 
ja kodus, tööl ja vabal ajal. Aita meil teenida kogu 
ühiskonda. Seda me palume meie Issanda Jeesuse 
Kristuse nimel. Aamen! 


Suur reede on ainulaadne püha, mil varakirikliku tra- 
ditsiooni järgi jumalateenistusel armulauda ei pühitse- 
ta. Sel päeval ei helistata kirikukelli, vanasti ei tehtud 
ka tööd. Kirikus ei peeta sel päeval laulatusi ega toime- 
tata muid pidulikke talitusi. 


Liturgiline päev algab teatavasti päikeseloojanguga, 
seetõttu puudutab suure reede lektsionaariumi kirja- 
koht Johannese evangeeliumis reedeöiseid sündmusi 
(loe 18:1- 14). 


Maavalitseja Pilaatuse ette viidi Jeesus juba suure reede 
varahommikul. Jeesust peksti ja mõnitati, mille järel 
algas vaevarikas ristitee Kolgata poole. Jeesus koos 
kahe kurjategijaga löödi risti. Mõne aja pärast laskus 
pimedus üle maa, maa värises ja templivaip kärises 
lõhki. Lõpuks ütles Jeesus ristil: “Isa, sinu kätte ma 
annan oma vaimu!” ja viimaks: “See on lõpetatud!” 


PALVE. Armas Issand. Me täname sind selle suure 
ohvri eest, mille sa tõid kogu inimkonna pärast. Me 
täname sind, et sinu surm kingib meile igavese elu. 
Me palume sind, et sa kostaksid oma Isa ees ka meie 
eest, kui meie surmatund on saabunud. Anna meile 
jõudu käia väärikalt siin maises elus, et me kord 
päriksime elukrooni. Aamen! 


Suure reede päikeseloojangul algavad tänavu ka 
juudiusuliste paasapühad, mis kestavad 11. aprillini. 

Vaikne laupäev on ootuse päev. Mu vanaema, kes on 
juba aastakümneid igavikus, ütles kord minule kui 
väikesele poisikesele vaiksel laupäeval: “Andres, kas 
sa tead, et täna on selline päev, mil Jeesus oli maetud 
hauda. Täna, leinapäeval, leinab ka meie kodumaa 
loodus nii, et isegi rohi ei kasva.” Nii arvati vanasti 
vaiksest laupäevast. 


Vaiksel laupäeval, mis oli Kristuse surmale järgnenud 
hingamispäev, jumalateenistusi ei peeta. Usklikud ini- 
mesed on palves ja mõtetes Kristuse haua juures. 
Varajases kirikus toimetati vaiksel laupäeval tunnipal- 
vusi, korrates ikka ja jälle: “Kristus on meie eest saanud 
kuulekaks kuni surmani, pealegi kuni ristisurmani.” 


Kuidas Jeesus kaljuhauda pandi, saame lugeda 
Johannese evangeeliumist (19:38—42). Apostel Paulus 
kirjutab (Fl 5-8): “Mõtelge iseenestes sedasama, mida 
Kristuses Jeesuses: kes, olles Jumala kuju, ei arvanud 
osaks olla Jumalaga võrdne, vaid loobus iseenese 
olust, võttes orja kuju, saades inimese sarnaseks; ja ta 
leiti välimuselt inimesena. Ta alandas iseennast, saades 
kuulekaks surmani, pealegi ristisurmani. Seepärast on 
Jumal tõstnud ta kõrgemaks kõrgest ja annetanud talle 


“Kristus on ülestõusnud! Ta on tõesti ülestõusnud!” 
Aamen. Halleluuja! 


Ülestõusmispühad on kirikuaasta keskpunkt, pühade 
püha ehk festum festorum. Ülestõusmispühal süü- 
datakse kirikus Jeesuse ülestõusmise sümbolina ka 
paasaküünal. Ülestõusmispühi peame alati esimesel 
täiskuu loomise järgsel pühapäeval pärast kevadist 
pööripäeva. 


Kuidas naised leiavad tühja haua, sellestki ei ole 
apostel Johannes kirjutamata jätnud (loe 20: 1-18). 
Mulle isiklikult peitub ülestõusmispühade olulisim 
sõnum asjaolus, et Kristuse haud on tühi. Noore mehe- 
na tunnetasin ülestõusmise reaalsuse müstilist koge- 
must ülestõusmispühade öisel liturgial ühes õigeusu 
kirikus, kui kostusid sõnad: “Kristus on ülestõusnud.” 
- “Ta on tõesti ülestõusnud!” 


On suur ususaladus ja müsteerium, et kõikvõimas 
Kolmainus Jumal, universumi Looja, pidas vajali- 
kuks saada tõeliseks inimeseks ja elada rohkem kui 
kolmkümmend aastat kusagil Linnutee galaktika kol- 
kas, planeedil nimega Maa. See paneb mõtlema. See 

selle nime, mis on üle iga nime, et Jeesuse nimes nõt- 
kuks iga põlv nii taevas kui maa peal kui maa all, ja et 
iga keel tunnistaks: Jeesus Kristus on Issand - Jumala 
Isa kirkuseks.” 


PALVETADA sobib vaiksel laupäeval Jeesuse 
õpetatud sõnadega, mis kirjas Matteuse evangeeliu- 
mis (6:9-13): Meie Isa ... 


on üks äraütlemata keeruline fakt. Selleks peab olema 
väga mõjuv põhjus. 


PALVE (psalm 118:14-24): Issand on mu tugevus 
ja mu kiituslaul, ja tema oli mulle päästjaks. Hõiske- 
ja päästehääl kostab õigete telkidest: “Issanda parem 
käsi teeb vägevaid tegusid! Issanda parem käsi on 
tõusnud kõrgele, Issanda parem käsi teeb vägevaid 
tegusid!” Ei ma sure, vaid jään elama, ja jutustan 
Issanda tegusid. Issand karistas mind rängasti, aga 
ta ei andnud mind surmale. Avage mulle õiguse vära- 
vad! Ma lähen neist sisse ja tänan Issandat. See on 
Issanda värav. Õiged lähevad sealt sisse. Ma tänan 
sind, et sa mulle vastasid ning tulid mulle päästjaks! 
Kivi, mille hooneehitajad ära põlgasid, on saanud 
nurgakiviks. Issanda käest on see tulnud, see on ime- 
asi meie silmis. See on päev, mille Issand on teinud: 
ilutsegem ja rõõmutsegem temast! Aamen! 


Mõtiskluste aluseks on Klassika- ja Vikerraadios 2013. aasta 
vaiksel nädalal (25.—31. märtsini) peetud hommikupalvused. 


Fotod: Taavi Hollman 

Olav Pärnamets võttis vastu ERN-i oikumeenilise 


aastapreemia 


E Kirikute Nõukogu andis 2014. aasta oikumeenilised 
preemiad üle korralisel töökoosolekul 18. detsembril 
Pirita kloostris. Oikumeenilise aastapreemia pälvisid Ilmo Au 


ja Olav Pärnamets. 


ENK-i kodulehel põhjendatakse EMK kauaaegse superin- 
tendendi tunnustamist järgmiselt: “Olav Pärnamets on oma 
isiku ja vaimuliku tegevusega kehastanud Kiriku kui Kristuse 


A 
Ririku- = 23 
valitsus KA 8 
õnnitleb! 


17. mai: Juri Tšerenkov 65 

18. mai: Dmitri Semjonov 40 
6. juuni: Andrei Spiridenko 45 
7. juuni: Johannes Kakko 60 
8. juuni: Mihhail Batšinski 35 
26. juuni: Ele Paju 35 


24-27 September 2015 

ewC 


Järgmine koguduse arengu kool koguneb 24.-27. septembrini Tallinnas. 

Ihu ühtsust selle ' ki ] 


mitmekesisuses Eesti Kirikute Nõukogu 18. detsembril 2014. 


ning edendanud seeläbi Eesti ühiskonna arengut oikumeenilisel kiri- 
kumaastikul.” Olav Pärnametsale kui ühele EKN-i asutajaliikmele 
anti seoses Eesti Kirikute Nõukogu 25. aastapäevaga üle ka tänukiri. 
Samasuguse tänukirja pälvisid veel Aarne Kriisk ja Ülo Meriloo, kes 
nagu Olav Pärnametski on kirikutevahelises oikumeenilises töös 
aktiivsed olnud kogu selle veerandsajandi. 
Samutitunnustatitänukirjaga sihtasutust Perekonnaja Traditsiooni 


Kaitseks kodanikualgatuse “Üks meie seast” läbiviimise eest. 
KT/EKN 


Metodistid ja alliansspalvenädal 2015 

pu 0 I 5 aasta alliansspalvenädalat peeti 11.-18. jaanuarini. EEA eest- 
eseisus avaldas veebilehel eelnevalt lootust, et kõikjal, kus 

tegutseb vähemalt kaks kogudust, kogunetakse mõneks õhtuks ühisele palve- 

le ja üksteise teenimisele. 

Metodistidest jutlustasid palvenädala raames Tõnu Kuusemaa Pärnu 
Immaanueli koguduse palvelas, Urmas Rahuvarm EELK Haapsalu Jaani kiri- 
kus ja Haapsalu baptistikoguduses, Hans Lahi EELK Rakvere kirikus, Kaupo 
Kant Võru Hosianna koguduses, Taavi Hollman EEKBKL-i Oleviste kirikus ning 
Viktor Batšinski SPA Keila koguduses. 

Metodisti kogudustest olid palvenädala üritustesse kaasatud Pärnu Agape (jut- 
lustas Joosep Tammo, EEKBKL), Kuressaare (Herman Mäemets, EEKBKL), Keila 
(Marge Randlepp, EAKL), Tallinna (Rein Uuemõis, EEKBKL), Rakvere (Heiki 
Põldaru, Hüüdja Hääl), Haapsalu (Jüri Ilves, EAÕK) ja Võru Elupuu kogudus 
(Andres Mäevere, EELK), aga ka näiteks Kohtla-Järve, Tartu Püha Luuka ja Jõhvi 
kogudus. 

Foto: erakogu 


Uskumatu on teoks saanud 
HE Lepnurme —Orelifond 
sai alguse 1999. aastal EMK 
Tallinna koguduse juures. Unistati 
suurelt ja tehti esimesed annetused 
kiriku tulevase oreli heaks. Nüüd 
on fond oma eesmärgi saavutanud 
ja sihtasutus lõpetab tegevuse. 
Orelifondi nurgakiviks sai profes- 
sor Hugo Lepnurme elutöö preemia, 
mille tema tütred panid seemneks, 
et kirik ja kogudus saaks väga hea 
akustikaga kirikusaali jumaliku pilli 
ja kõlavärve juurde. Aastaid koguti 
raha annetuste näol ja orelikohvikute 
sissetulekutest. 2007. aasta aprillis loo- 
di oreli ehitamiseks sihtasutus, mis 
hakkas juba koordineeritult ja sihi- 
päraselt oreli jaoks raha koguma. 
Möödus seitse põnevat ja tegude- 
rohket aastat ning tänasel päeval 
saame öelda, et see, mis tundus 16 
aastat tagasi Hugo Lepnurme tütar- 
dele ja koguduseliikmetele üks- 
nes unistusena, on teoks saanud. 
Sihtasutus Hugo Lepnurme nimeline 
Orelifond on täitnud oma põhikirja- 


Tallinna 
Metodisti Kiriku 
ORELIFONI 


lised eesmärgid. Seepärast kutsuti 
22. jaanuaril kokku EMK Tallinna 
koguduse erakorraline konverents, 
kus otsustati sihtasutuse tegevus 
lõpetada. Vastavalt põhikirjale antak- 
se kogu orelifondi vara ehk siis orel 
üle omanikule — EMK Tallinna kogu- 
dusele. 

Koguduse konverentsil meenu- 
tati tehtut ja tänati nii sihtasutuse 
juhatust eesotsas esimehe Arthur 
Raichmanniga kui ka nõukogu eesot- 
sas Mart Laariga, samuti ei hoitud 
kokku kiidusõnu, mis suunatud Belgia 
orelimeistrile Guido Schumacherile 
ning Rootsi orelikonsultandile Göran 
Grahnile. Tänu jagus ka kõigile vaba- 
tahtlikele annetajaile ja suurtoetaja- 
tele, aga kõige suurem tänu kuulub 


Jumalale, kes kogu seda protsessi 
on imeliselt juhtinud. Tänaseks on 
Eesti orelimaastik saanud rikkamaks 
Hugo Lepnurme nimelise oreli võrra, 
et jäädvustada tuntud pedagoogi, 
helilooja ja organisti nime eesti kul- 
tuuriruumis. 

Sihtasutus küll lõpetas töö, aga 
orelisõprade kogukond jätkab anne- 
tuste kogumist oreli heaks. Nõuab 
ju selline suur ja jumalik pill hoolt 
ja ülevaatust, mida toimetavad pari- 
mad asjatundjad. Ka on orelisõp- 
radel plaanis oreli saamise loost 
valmis saada dokumentaalfilm, mis 
annaks nii pildis kui helis ülevaate 
tööst ja pühendumisest, mis oreli 
ehitamisega kaasas käis. 

Kõik, kes juba on uue ja kõlava 
oreli helisid kontsertidel kuulamas 
käinud, ja ka kõik need, kes seda 
veel teha pole jõudnud, on tere- 
tulnud avastama jumalikku muu- 
sikat ja Eesti uusima oreli kõlavar- 
jundeid. 

ÜLLE KRUUSE-KINGO, TOOMAS PAJUSOO 
Tallinna kogudus 


ALFA: külguks ja eestpalved 


1 kogudus alustas Alfa-kursusega 12 aastat 
tagasi. Nende aastate jooksul on tekkinud juba 
mõningane kogemus ja päris suur toimkond, enam- 
vähem 40 inimest. Selle ajaga on esile kerkinud ka 
mõned eluliselt tähtsad tingimused, ilma milleta Alfa 
kursus vähemalt meie koguduses ei toimiks. 

Kõige sagedamini toob inimese kursusele isiklik 
kutse. Suure tõenäosusega jõuab usu ja ka kogudusega 
liitumiseni inimene, kellel kas juba on või tekivad kursu- 
se jooksul isiklikud kontaktid. Need inimesed tavaliselt 
ka otsivad vastuseid oma praktilistele küsimustele usu 
kohta ja on avatud sellele, mida kursus pakub. 


Miks külguks? Sest kirikusse tundub justkui turvali- 


sem siseneda külgukse kaudu. Inimestesse on ateistliku 
propaganda aastate jooksul sisendatud umbusaldust, 
isegi hirmu kiriku ja usklike suhtes. Kardetakse, et “kohe, 
kui kiriku uksest sisse astud, hakatakse sind pöörama” 
jne. Seetõttu tundubki turvalisem siseneda kirikusse 
mitte jumalateenistusele, vaid justkui (või sõna otseses 
mõttes) külguksest, et esialgu tutvuda “olukorra” ja ini- 
mestega. Meil Tallinnas on aga lausa nii, et mõnelegi on 
esimeseks tutvuseks kiriku ja usklikega saanud justkui 
topelt-külguks — heategevuspood, mille sissepääs asub 
tagaõues ja kuhu tullakse üldse mitte usuga seotud ees- 
märgil, vaid midagi ostma. Aastate jooksul on praktiliselt 


igale kursusele tulnud inimesi just sealtkaudu, poe juha- 


Tallinna koguduse Alfa-toimkond algusaegadel. 


taja Helvi Kruusmanni ja tema abiliste kutsel. 

Miks vajame eestpalveid? Sest oleme veendunud, et 
Jumal otsib inimesi, kes Teda veel ei tunne. Teame ka, 
et on palju neid, kes otsivad vastuseid oma elu eksis- 
tentsiaalsetele küsimustele, kuid alles eestpalvete peale 
jõuavad (või satuvad) need inimesed Alfa-kursusele. 
Nii mõnigi kord oleme hakanud usus uut kursust ette 
valmistama, kuigi teada ei ole veel ühtki soovijat. Aga 
palvete peale hakkavad nad tulema ja seda erinevaid 
teid pidi — kas siis isikliku kutse, tänavareklaami või 
millegi muu kaudu. Ilma palveteta oleks Alfa-kursuse 
organiseerimine üksnes inimlik ponnistus. Jumal on 
see, kes kutsub inimese ja avab tema südame. 


INNA VÄLJA, Tallinna kogudus 

Pi “Pühakodade säilitamine ja areng” eelar- 
ve on tänavu rohkem kui 722 000 eurot. Metodisti 
kogudustest saab selle raames toetust Haapsalu. 
Muinsuskaitseameti peadirektori käskkirjaga eral- 
dati EMK Haapsalu kogudusele 20 000 eurot kiriku 

rss kogudus kogunes 
tänavu aastapäevateenistusele 
juba 1. märtsil, mõni päev enne 
õiget sünnipäeva 3. märtsil. 

Pidulikku meeleolu aitasid luua 
koguduse laste- ja segakoor. Kadri 
Hundi laulu “Üksteist peab hoidma” 
laulsid lapsed ja segakoor kenas- 
ti kahasse. Aastapäeva jumalatee- 
nistusele oli saabunud ka Tallinna 
palvepartnerkoguduse — Tartu Püha 
Luuka koguduse vaimulik Priit 
Gregorios Tamm, kes ühtlasi jut- 
lustas. 

Pärast jumalateenistust kogunes 
rahvas kirikukohvikusse, et maius- 
tada sünnipäevatordiga, mille oli 
meisterdanud Anneli Rahuvarm. Oli 
meeldejääv ja pidulik pühapäev. 

Jumalateenistust kandis õhtul üle 
ka Pereraadio, mille veebilehel on 
see teenistus ka järelkuulatav (vt 
www.pereraadio.ee). 


EN 


ANDRES KAPP 
Tallinna kogudus 


Kirikukohvi 
keetsid ja suu- 
pisteid tegid 
1. märtsil 
koguduse 
noored 


Anneli 
Rahuvarmi 
küpsetatud 

sünnipäeva- 
tort maitses 
hästi. 


Jutlustas sõpruskoguduse pastor 
Priit Gregorios Tamm. 


Armulauaga jumalateenistusel jagas leiba ja karikat koos Tallinna kogu- 
duse pastorite Joel Aulise, Toomas Pajusoo ja Olav Pärnametsaga ka 
külaline palvepartnerkogudusest — Priit Gregorios Tamm. 


vundamendi stabiliseerimiseks. Uudisest andis teada 
ka 13. veebruari Lääne Elu, kus tsiteeriti pastor Urmas 
Rahuvarmi, kelle sõnul eemaldati kirikule täismõõtme- 
tes keldrit rajades pinnast vundamendist sügavamalt, 
mistõttu tuleb nüüd vundamenti kindlustada, et see 


varisema ei hakkaks. 
KT/MUINSUSKAITSEAMET 

Fotod: Andres Kapp 


Bahamal on palvepäeva peetud 65, Eestis 20 aastat 


MEE palvepäev on liikumi- 
ne, mis ühendab ligi 180 riigi 
ja piirkonna naisi maailmas. 2015. 
aasta palvepäeva liturgilise teks- 
ti oli koostanud Bahama palvepä- 
eva naiste komitee teemal “Jeesus 
ütles: “Kas te saate aru, mida ma 
olen teile teinud?”” (Jh 13:1—17) 

Palvepäevaliikumine sai alguse 
1870. aastal Ühendriikides. Eestis on 
maailma palvepäeva tähistatud alates 
1995. aastast (vt World Day of Prayer 
www.worlddayofprayer.net). 

Liikumise suursündmuseks on 
kujunenud oikumeenilise jumalatee- 
nistuse korraldamine iga aasta märtsi 
esimesel reedel kell 18.00 üle kogu 
maailma. 


Tänavuse palvepäeva küsimuse 
“Kas te saate aru, mida ma olen 
teile teinud?” vastuseks võiks öelda 
-Jeesus räägib armastusest, armust, 
mis ületab kõik piirid. Kui suur ja 
sügav ning tingimusteta on Jumala 
arm meie kõigi jaoks, kutsudes meid 
teenima kaasinimesi tingimusteta 
armastuses. 

Tallinna jumalateenistus peeti 6. 
märtsilKaljubaptistikirikusKalamajas. 
Lugejaid oli seekord palju, metodis- 
ti kogudusest osalesid Pille Mägila, 
Anneli Tombak ja Eve Kallasse, ja 
see tegi südame rõõmsaks. Bahama 
muusikat ja pilte näidati ekraanile 
enne jumalateenistuse algust. Kaasa 
teenis, oikumeeniline naiskoor, mis 


SUURE REEDE 


jumalateenistus 
EMK Tallinna koguduses! 


Vaata 3. aprillil ülekannet Eesti Televisioonis! 
Jutlustab EMK superintendent TAAVI HOLLMAN! 

pani oma mitmehäälse lauluga hinge- 
keeled helisema. Sõnumit jagas Kalju 
koguduse pastor Erki Tamm. Bahama 
naised ei kartnud palveteemadega 
maailmale teadvustada ka oma prob- 
leeme, nagu vaesus, koduvägivald, 
migratsioon, lapseohtu emad, HIV 
ja aids, rinnavähk. Kui tuttav tuleb 
ette, ka väikesest Eestist ei lähe need 
mured mööda. 

Issand Jeesus, aita meil meeles 
pidada, et me oleme kõik üheskoos 
sinu lapsed ja sinu poolt armastatud. 
Luba meil käia oma teed selle kõrge 
kutsumuse vääriliselt ja elada välja 
sinu armastuse rikkust. 

Peale jumalateenistust jätkati 
teeosadusega kirikusaali tagaosas. 
Kui hea ja armas oli kohtuda pal- 
jude sõpradega, keda polnud näinud 
peaaegu aasta. 

Pärnus peeti palvepäeva jumala- 
teenistust Immaanueli baptistikogu- 
duse palvelas, kus jutlustas Meeli 
Tankler ja laulis Pärnu oikumeeni- 
line naiskoor. Palvepäeva peeti ka 
Tartus, Aseris ja Nõval. 


PILLE MÄGILA, EMK NÜ esinaine 

Päevasõna on eestikeelsena ilmunud ligi 24 aastat 


MN ingliskeelse originaali The Upper Room idee 
sündis ühes USA metodisti koguduses 80 aastat tagasi ja 
on aluse pannud oikumeenilisele ja rahvusvahelisele kirjastus- 
tegevusele. Päevasõna on levitatud erinevates keeltes kokku 


üle miljardi eksemplari. 


Väljaande toimetajaks Eestis on aastaid olnud Olav Pärnamets 
koos oma ustavate abilistega. Alates käesoleva aasta teisest 
numbrist täidab seda ülesannet Tarmo Lilleoja. 

Oleme väga tänulikud Ühinenud Metodisti Kiriku kirjastusele 
The Upper Room Nashville'is USA-s, kes on meie väljaannet 
toetanud läbi kõigi nende aastate. Kuigi meie lugejaskonna kasv 
on olnud julgustav, on endiselt eesmärgiks väljaande isemajanda- 


vaks muutmine. Sellest tuleneb ka hiljutine kaanehinna muutus 


— uueks hinnaks on 1,5 eurot. Uudne on ka võimalus vormistada 
aastatellimus postiteenuse kaudu, mis annab lugejale nii rahalist 
kokkuhoidu (aastatellimus 7 eurot) kui toob Päevasõna mugavalt 


kodusesse postkasti. 


Kõik, kes kristliku sõnumi levitamist Eestis oluliseks peavad, 
saavad Päevasõna ilmumisele kaasa aidata — olgu tellimuste, 


annetuste või eestpalvetega. 


Piibel ütleb (5Ms 32:47): “Sest see ei ole tühine sõna, vaid see 


on teie elu ...!” 


TARMO LILLEOJA 
Päevasõna toimetaja 


PÄEVASÕNA 


Aastatellimus 7 eurot, 
tellimisindeks 01706 


Tellimuse saab vor- 
mistada kas lähimas 
postkontoris, 
kandja vahendusel, 
Omniva (Eesti Post) 
veebilehel või toimetuse kaudu pangaüle- 
kandega tasudes. 


AVAAKUAA 


kirja- 


Eesti Metodisti Kiriku arveldusarve: 
SEB EE641010052004731009, 
märksõna PÄEVASÕNA. 


Tellimuse eest pangaülekandega makstes 
palume kindlasti saata oma aaress kas 
kirjalikulttoimetuseaadressile (Päevasõna, 
Narva mnt 51, Tallinn 10192) või e-posti 
aadressile paevasona(ometodistikirik.ee. 

MTÜ Damota tegevus Etioopias algas 
viis aastat tagasi. Mõte või idee minna 
Eestist kaugele, teise kultuuri kes- 
kele midagi põnevat tegema, polnud 
ainult ühe inimese oma. Aeg oli küps 
ja soodne, et alustada millegagi, mis 
tundus vajalik paljudele. 


afrika jätab valge inimese hinge tihti 

vastandlikud tunded. Ühelt poolt kurvad 

pildid vaesusest ja haigustest. Teiselt 

poolt näib elu Aafrikas siiras, rikkumata 

ja tõeline. Euroopa elutempost kurnatud 
inimese viib seesugune siirus tõesti täiesti teisele laine- 
le. Tundub, et kõik, mis Euroopas tundub justkui väär- 
tuslik, on Aafrikas ühtäkki täiesti tühine. 

Etioopia riiklikud prioriteedid on viimasel kümnendil 
olnud peamiselt meditsiin ja tee-ehitus. Veel viis aastat 
tagasi polnud Wolaita Soddo elanikel regulaarset ühen- 
dust naaberlinnadega. 150 kilomeetri läbimiseks kulus 
vähemalt kuus tundi ja vihmaperioodil oli reisimine 
tihti üldse võimatu. Busside pingialused ja katused olid 
täis kanu ning reisijaid topiti bussi poole rohkem kui 
lubatud. Tänaseks on kõik juba teisiti. Ja see kiire areng 
motiveeris tegutsema ka meid. 

voolielu edendamine 

Algus oli täis entusiasmi, plaan oli alustada koguni 
uus kool. Nii see kui ka mitmed teised eesmärgid ei 
ole tänaseni eri põhjustel täitunud, kuid oleme saanud 
panustada sealsete inimeste ellu muul viisil ja võimalik, 
et see just ongi olnud suurem plaan, mida oleme kutsu- 
tud Etioopiasse täitma. 


“e 


Fotod: Anneli Tombaku arhiiv 


Anneli koolilastega kohvikus 


Damota Etioopias 


MERLE VOOLA, Etioopia, veebruar 2015 


Tavalises Etioopia riigikooli klassis õpib kuni sada 
last. Vihikutest ja pastakast võivad seejuures unistada 
üksnes paremal järjel perede lapsed. Kuigi teoreetiliselt 
on kooliharidus tasuta ja kooli võib minna iga laps, saa- 
vad reaalse hariduse omandamise võimaluse pere kaks- 
kolm järeltulijat (Etioopia peres on keskmiselt seitse 
last) ning sagedamini on need poisid. Kooliskäimist 
võib takistada ka pelgalt kirjutusvahendi, vihiku või 
jalanõude puudumine. 

Erakoolid, kus õpilaste arv klassis on maksimaalselt 
nelikümmend, on jõukohased üksnes rikastele. Iga 
etiooplase unistuseks on õppimine just erakoolis, sest 
nende kõrgem tase annab hea eelduse jätkata hari- 
dusteed ka pärast põhikooli lõpetamist, mis omakorda 
võimaldab tulevikus ülal pidada kogu peret ja tihti isegi 
tervet suguvõsa. 


Anneli tüdrukutega koolihoone ees. 


MTÜ Damota algne tegevus Wolaita Soddo piirkon- 
nas tähendas koostööd kohaliku erakooliga, kus vaba- 
tahtlikud käisid inglise keelt õpetamas ning kus Eesti 
(kaasaarvatud paljude metodistide) ja Norra toetajate 
abil võimaldati väga vaeste perede lastel kvaliteetset 
haridust omandada. 

MISJON 


Tänaseks oleme külastanud ka ligi seitsmekümne nii- 
suguse lapse kodu. Enamikul neist pole ei lauda-tooli ega 
voodit. Neil, kellel on magamisaluseks heinu täis topitud 
suhkrukott, on läinud hästi. Tihti on lausa arusaamatu, 
kuidas nende laste vihik sellises keskkonnas valgeks jääb 
ja kas nad ennast kunagi ka pesta saavad. Enamik õpilas- 
test elab ühe vanema või hooldajaga. Hooldaja on keegi, 
kes on võtnud oma koju orvu, kes siis aitab kõigis maja- 
pidamistöödes. Tasu selle eest on söögikord (tavaliselt 
sai, tee, mango) ja magamisase. Seesugune elukorraldus 
on Etioopias laialt levinud ja seda eriti jõukamates pere- 
des, kuhu lapsi on võetud kas suguvõsast või kirikust. 
Seejuures on need lapsed valmis tegema kõige raskemaid 
töid niisuguse tänulikkusega, et seda on pea võimatu 
kirjeldada. 


V ndinute 


panustamine 


Lisaks vähekindlustatud laste hariduse edendamisele 
püüab MTÜ Damota panustada ka vastsündinute sure- 
muse vähendamisesse Wolaita Soddo piirkonnas. 

Etioopias ollakse veendunud, et üksnes kodus sünni- 
tanud ema ja laps saavad õnnistuse osaliseks. Riik teeb 
suuri jõupingutusi, et neid arusaamu muuta. Näiteks 
teavitades naisi vastsündinute ja sünnitajate kõrgest sure- 
musest. Kuid on ka teised meetodid, mis naisi haiglasse 
sünnitama meelitavad: kliinikus pakutav kange kohv 
saatjale ning mütsike, seep ja lina vastsündinule. 

LUGU 


eljalapselises peres kolmanda lapsena sündinud 

Teshale on suurte ümarate ja soojade silmadega 
poiss. Möödunud kooliaasta oli talle kolmas. Samas koo- 
lis käib Damota haridustöö ja koolilaste toetamisprojekti 
raames ka tema paar aastat vanem õde. 

Mõni aasta tagasi suri pereisa ja pere elatamine jäi ema 
õlgadele. Etioopia ühiskonnas nähakse naise rolli eelkõige 
koduses majapidamises, mistõttu on pereisa lahkumine 
suur kaotus. Pere väiksemad lapsed jäävad niisugusel juhul 
suurde vaesusesse. Rängalt on see sündmus mõjutanud 
ka seda perekonda, kellele on suureks abiks olnud vanim 
poeg, kes on riigikoolis põhihariduse omandamise kõrvalt 
ja selle järel otsinud erinevaid tööotsi. Ent möödunud talvel 
tabas ka pereema ootamatu ja tugev haigushoog. 

Mina kohtasin Teshalet ja tema õde koolimaja hoovis. 
Nad palusid tõlgineiul mulle teada anda, et ma kindlasti 
veel sama päeva pärastlõunal nende kodu külastaksin. 
Lastel oli suur mure oma ema elu pärast, aga nende juurde 
sõita sain siiski alles järgmisel päeval. 

Teshale perele kuulus kitsuke hurtsik, millel oli roomat- 
tidega ääristatud esine. Seal asus roigastest lett, millele 
oli asetatud puu- ja köögivilju — ema kauples jõudumööda 
nende ja vürtsidega. Elamiseks oli viieliikmelisel perel kaks 
muldpõrandaga akendeta ruumi. Tagumisse ruumi näis 
immitsevat valgust, ent see tuli soovimatust allikast ehk katu- 
ses olevaist aukudest. Ruumis oli roigastest lavats ja mõned 
täis topitud kuivainekottidest madratsilaadsed asemepeh- 
mendused. Seegi vilets elamine oli linnalt rendile võetud ning 
poeg muretses, kuidas nad küll suudavad rendi ära maksta. 

Ühendus, mis haiglas sünnitades emal kujuneb, võib 
otsustada lapse ellujäämise. Paljud Etioopias levivad hai- 
gused on eriti ohtlikud just lastele, kelle puhul varajased 
sümptomid jäävad sageli märkamata. Samuti võib just 
väikelapsele saatuslikuks osutuda kõrge palavik, mis 
külmade ööde tõttu on kerge tekkima. Paljudele naistele 
on just sünnitamine esimene kontakt tervishoiuasu- 
tusega. Sellest saab alguse ema usaldus meditsiini vastu, 
mis omakorda kasvatab lapse ellujäämise tõenäosust. 
Haiglast antakse naistele kaasa ka pereplaneerimise alast 
infot. 

Etioopias on loodud rohkelt organisatsioone, mis on 
enda kanda võtnud vastsündinutele mütsikeste kudumise, 
kuid ikkagi ei jagu mütsikesi igasse kliinikusse. Ka Damota 
otsustas sellesse tegevusse panustada. EMK Tallinna kogu- 
duse liikme Egle Holmanni eestvedamisel algatatud kudu- 
miskampaania on osutunud niivõrd edukaks, et sajad ja 
sajad vabatahtlike kootud imelised mütsid rändavad iga 
nelja-viie kuu järel vabatahtlike kohvrites Etioopiasse, kus 
need kliinikutes koos mähkimislinade ja seepidega laiali 
jagatakse. Praeguseks on neid Eestist teele saadetud ja 
Etioopias välja jagatud 800 ringis. 

Aastatel 2010-2015 on Damota nime all Wolaita 
Soddos käinud enam kui viiskümmend Eesti vabataht- 
likku. Etioopia kultuuriruum rikastab igaüht sedavõrd, et 
paljud tulevad ikka ja jälle tagas. (s 

Teshale pere oma maja ees. 


Samas oli pere äärmiselt külalis- 
lahke. Saabumisel tõsteti kohvikann 
kohe sütele ja lapsed jooksid naab- 
ruses asuvast pagaritoodetega kaup- 
levast majapidamisest õlipontšikuid 
tooma. Söögiosadus oli armas ja 
noormees väljendas ka siirast loo- 
tust, et Jumal neid kõigiti aitab ja 
tulevikuski hoiab. 

Teshale kohta rääkis perekond, 
et isa surm mõjus tollal viiesele pisi- 
poisile rängalt. Ta muutus kinniseks 
ja kurvameelseks. Rasked majan- 
dusolud mõjutasid ka toitumist. 
Esimesel kooliaastal puudus Teshalel 
igasugune huvi õppida. Võimalus 
valida Damota projekti kaudu kool ja 
süüa sooja koolieinet tõid muutuse. 
Vanemad õde-vend väljendasid tema 


n. 1 


nimel suurt tänulikkust. Nüüdseks 
pakub kooliskäimine poisile huvi, 
tema hinded on head ja suhted kooli- 
kaaslastega korras. 

Projekt soovib seda peret jätku- 
valt koostöös hoida ja neid koos 
Jumalaga aidata. Teshale koolimak- 
su on seni enda kanda võtnud EMK 
Tallinna koguduse vend Urmas Jäe, 
kes on lubanud teha seda ka tulevi- 
kus. Nüüd võivad Teshale silmad olla 
suured, soojad ja säravad. Talle on 
antud lootust ja võimalus luua omale 
ilus ja haritud tulevik. 

Kohtumine Teshale ja kogu tema 
perega oli ilus ja soe, hoolimata 
nähtud haigusest, vaesusest, leinast 
ja viletsusest. Jumal pakub lootust 
kogu loodule! 

Tallinna pühapäevakooli laste piru- 
kategu kohviku jaoks, mille tulu 
läks Etioopia laste aitamiseks. 


2014. aasta talvel nähtu ja kogetu on kirja 
pannud Anneli Tombak 


Ehitame Handimaale 
püstkodakiriku! 

Eesti Evangeelse Alliansi 
misjonitoimkond võtab vastu 
annetusi püstkodakiriku ost- 
miseks misjonitöö arendami- 
seks hantide juures. 


Projekti toetamiseks saate 
teha annetuse: 

| EESTI EVANGEELNE 
ALLIANSS 

Swedbank 
EE752200221031160921 
Selgitus: Püstkoda-Kirik 


Handi põdrakasvatajate 
talvelaager. Foto: Andrus Kask 


Kirikuehitus hantide juures 


MK misjonipastor Andrus Kask töötas Handimaal 

peaaegu kogu jaanuarikuu, teenides handi kristlasi 
külades meie partnerkodukogudustes. Pastor Anatoli 
Marõtševi kaudu jõudis umbes samal ajal Eestisse ka 
info, et hantidel on plaan osta püstkoda, mida saaks 
kasutada evangeelsetel eesmärkidel. 

Veebruaris osteti juba ära vajalik sõrestikumaterjal 
ning tehti ettemaks põdranahkade ostmiseks. 40 prot- 
senti selleks vajalikust rahast annetasid eestlased, 40 
protsenti rootslased ja 20 protsenti kohalikud kristlased. 
EMK misjonitoimkonna juht Mark Nelson rõhutab, et sel 
korral ei olnud projekti Rootsi-poolseks partneriks Rauli 

Lehtonen, vaid Rootsi Oikumeenia Kirik. Olles seni tegut- 
senud aktiivselt saamide juures, on neil kogemust ja huvi 
toetada põdrakasvataja-rahvaid. Misjonitoimkonnale 
tähendab see aga uut partnerlussuhet. 

Püstkodakirikut saab kergesti saanidega transportida, 
et panna see üles tundras, kus põdrakasvatajad elavad, 
samuti traditsiooniliste festivalide pidamise paikades. 
Handid tulevad püstkotta palju paremini kui kodukoos- 
olekutele, see on tähtis osa nende kultuurist. 

Palvetagem, et Jumal õnnistaks püstkodakiriku pro- 
jekti ning innustaks inimesi jätkuvalt annetama vajalike 
kulutuste katteks! KT 

Foto: Talinna kogudus 

Teadsin ju, 
et Jumal 
on olemas 


Ei juhtu just üleliia sageli, kui toimetajale tul- 
lakse ütlema, et ühel või teisel teemal tuleks 
tingimata lugu kirjutada. Uks niisuguseid 
on nüüd lõpuks teoks saanud ja leidnud tee 
ajakirja kaante vahele. Räägib see Tallinna 
koguduse õest Valjast. Ajendi selleks andis 
tõsiasi, et Valentina Tšervona tähistas hiljaae- 
gu oma 70. sünnipäeva, aga vihjeid, et nii tub- 
list naisest peaks tingimata loo avaldama, on 
toimetaja kuulnud tõepoolest aastaid — Valja 
on oma Südamliku hoiaku, ellusuhtumise ja 
töökultuuriga võitnud paljude Tallinna kogu- 

duse inimeste südame. 
Valja elu loo on aidanud toimetajal kokku panna 
EINI TSERENKOVA ja INNA VÄLJA 
alentina Tšervona (neiupõlvenimega Sama- 
rina) sündis 4. veebruaril 1945. aastal Kar- 
jalas Petrozavodskis (Petroskois). Ta oli 
peres ainuke laps. Vanemad, isa Georg ja 
ema Liidia, olid usklikud ja käisid baptis- 

tikoguduses. 

Valja meenutab oma lapsepõlve: “Ema jutustas mulle 
tihti, kui imeliselt oli Jumal juhtinud tema elu ja kandnud 
läbi paljudest eluraskustest. Nõukogude ajal, kui kristlasi 
eriliselt taga kiusati, saadeti mu vanaema, vanaisa ja ema 
välja Kaug-Põhja, hiljem õnnestus isal ja emal ümber 
asuda Karjalasse. Vaatamata tagakiusule, vara äravõt- 
misele ja korduvatele ümberkolimistele suutis ema alles 
hoida Uue Testamendi. 

Aeg Kaug-Põhjas oli perele väga raske. Vanaisa oli huk- 
kunud juba teel olles. Eakad eraldati tööjõulistest ja jäeti 
sisuliselt surema. Tööjõulised inimesed saadeti tegema üle 
jõu käivat tööd: metsa langetama, kaevandusi korrastama 
ja ehitama. Ema, kes käis iga päev tööl, sai õhtul tüki leiba, 
mille viis oma emale. Tema käest sai ta vastu kuivanud koo- 
rukesed, mida õnnistas ja kodus sõi. Järgmisel hommikul 
aga läks jälle metsa langetama või kaevandusse. Kui ema 
käest küsiti, kuidas ta suudab sellise leivapalukesega elada 
ja veel nii rasket tööd teha, vastanud ta, et sellest talle piisab, 
ta ei tunne nälga. Selle peale küsijad naernud ega uskunud 
teda, aga Jumal õnnistas ema selles raskes olukorras erili- 
selt. Siis tabas nii ema kui vanaema tüüfus. Vanaema suri, 
aga Jumal tõstis ema jälle jalgadele ja ta jäi elama. 

Ema oli 40-aastane, kui kohtus mu isaga. Mõeldamatuna 
tundus niisugustes tingimustes oma pere luua, aga Jumala 

plaan oli teine ja ta viis mu vanemad neist rasketest 
oludest välja. Nad abiellusid Kaug-Põhjas ja varsti, juba 
Karjalas, sündisin sellesse kristlikku perekonda mina. 

Meie kannatused polnud sellega lõppenud. Mu isa viidi 
ära (põhjus on siiani jäänud saladuseks) ja lätlannast ema 
koos minuga pöördus tagasi Lätti, kust oli koos oma vane- 
matega välja saadetud. Me asusime elama ema venna juur- 
de maale, kus kogunesid tihti kristlikud noored. Pühapäeviti 
käisime viie kilomeetri kaugusel asuvas kirikus. 

Ühel pühapäeval kirikus olles teatati, et meie majas oli 
jälle läbiotsimine. Ülekuulamised ja vahistamised algasid 
uuesti. Jumal võttis selles raskes olukorras kuulda mu ema 
palveid ning varjas ja kaitses meid imelisel kombel. 

Me muutsime elukohta ja asusime elama Kuldigasse. Isa 
tuli tagasi koju ja me käisime baptistikoguduses jumala- 
teenistustel. Isa võttis vastu ristimise. Koguduses oli palju 
noori, laulsime kooris, teenisime Issandat ja suletud uste 
taga pidas pastor pühapäevakooli. Mäletan, kuidas me 
istusime väga-väga vaikselt, et keegi meid ei kuuleks, ning 
püüdsime pastori huulilt iga üksikut sõna, mida ta Jeesusest 
rääkis. Keegi aga andis sellest võimudele ikkagi teada. Olin 
parajasti koolis, kui relvastatud mees mulle järele tuli ja 
mu ülekuulamisele viis. Klassijuhataja kõndis meile mööda 
koridori järele ja kordas kogu aeg: “Ära karda, ära karda!” 
Ma ei mõistnud sel hetkel, miks ta seda tegi, aga ülekuula- 
miselt vabanedes ja temaga kohtudes sain teada, et õpetaja 
on usklik. Nii kuulati ükshaaval üle kõik lapsed, kes käisid 
pühapäevakoolis. Mu klassikaaslased suhtusid minusse 
pärast seda südamlikult ja suure poolehoiuga. 

Olin 17-aastane, kui kolisime perega Ventspilsi. Sealgi 
oli baptistikogudus, mida vanematega koos külastasin. 

Edasi läks minu elu nii, nagu juhtus Iisraeli rahvaga: nad 
olid näinud palju Jumala imetegusid, aga ikkagi teenisid 
ebajumalaid. Olin 20-aastane, kui maailm mu ellu tungis ja 
ma andsin järele kõigile ahvatlustele, mis tal pakkuda oli, 
nägemata, et see tee on vale. 


Abiellusin uskmatu mehega, sündis esimene poeg Oleg. 
Tahtsin viia poja kirikusse õnnistada, aga abikaasa oli kate- 
gooriliselt selle vastu. Ise käisin vahel kirikus, ent tagasi 
tulles jätkus elu ilma Jumalata. 

Teadsin ju, et Jumal on olemas, et Ta tegi minu elus palju 
imetegusid, kuid kõigele vaatamata jätkasin teel hukatuse 
poole. Ema ei väsinud minu eest palvetamast. Kord näitas 
Jumal mulle unes, et ma saan uued, ilusad, valged riided ja 
et Tema sõlmib minuga uue seaduse lepingu. 

Nähes oma ühise elu tupikusse jõudmist, läksime abi- 
kaasaga lahku. Peagi ta suri. Mina aga abiellusin mõne 
aja möödudes uuesti. Abikaasa oli sõjaväelane, oma väl- 
jakujunenud elustiili ja kommetega. Meile sündis varsti 
poeg Artur. Ma lootsin väga, et see poeg tunneb isa hoolt 
ja armastust, sest vanem poeg oli sellest ilma jäänud, kuid 
kahjuks osutus teine abikaasa hullemaks eelmisest: ta ei 
tulnud vahepeal pikka aega üldse koju ega tundnud poja 
vastu huvi. 

Nende raskuste kaudu tundsin, et Jumal hakkab tasa- 
kesi minu südame juures tööd tegema ja mind endale lähe- 
male tooma. Lapsed ei tahtnud sõna kuulata — probleemid 
algasid, sest ma polnud rääkinud neile Jumalast, nad ei 
tundnud Teda. Varsti suri mu isa, poolteist aastat hiljem ka 
ema. Olin justkui kõigi poolt maha jäetud. Jätkusid hädad 
lastega, muret hakkas tegema ka tervis ning tundus, et 
mingisugust väljapääsu pole. Aga Jumal lubab oma armas- 
tusega meie ellu selliseid kõrbeaegu, et hakkaksime Teda 
otsima. 

Kolisime mehega Tallinna 1976. aastal, kui ta töö tõttu 
Eestisse suunati. Hakkasin Tallinnas otsima baptistiko- 
gudust, aga ei osanud seda leida, tuttavaid ja sõpru mul 
siin polnud. Ükskord lastega linnas jalutades leidsin Mere 
puiesteelt väikese kiriku, kuhu sisse astusime. Kui olime 
kuulanud, mida seal räägiti ja kuidas lauldi, mõtlesin: kõik 
on täpselt sama, nagu oli meie baptistikoguduses Lätis. 
Väljudes lugesin ukse kõrvalt “metodisti kogudus” ja mõt- 
lesin, et see küll õige asi pole. Sellele vaatamata tulin veel 
mitu korda tagasi. 

Mu noorem poeg oli siis 10-11-aastane, kui ta hakkas 
mulle pidevalt igasuguseid küsimusi esitama. Kuidas tek- 
kisid maailm, lilled, puud ja kõik muu, mis meie ümber 
on? Küsis Piibli kohta. Mul oli kodus Piibel, mida vahel 

lugesin, aga see oli lätikeelne. Arturil oli soov minna 
õigeusu kirikusse ja süüdata seal küünal. Nägin, et teda 
hakkasid usuküsimused tõeliselt huvitama ja hakkasin 
talle ette lugema lätikeelset Piiblit, tõlkides seda, nagu 
oskasin. 

Jumal nägi tema soovi rohkem teada saada ja viis mu 
kokku sõdurpoiss Viktoriga, kes tõi meile venekeelse 
Piibli ja imeilusate piltidega lastepiibli. Kogu õhtu rääki- 
sime Jumalast ja lõpuks laskus Jumala rahu meie kodu ja 
südamete üle. Meid hakkasid külastama noored ja Viktor 
tõi meid metodisti kogudusse, kus olin juba mõned korrad 
viibinud. 

Ülevoolav rõõm täitis minu ja mu laste südamed, kui 
me koos vend Georgiga põlvitasime ning kõigeväeliselt 
Jumalalt pattude andestust palusime. 2. aprillil 1990 võtsin 
vastu veega ristimise ja sõlmisime Jumalaga uue lepingu, 
lubades Teda teenida puhtast südamest.” 

Valentina on oma lubadust — teenida Jumalat — tõepoo- 
lest pidanud ja rohkemgi veel. 

Valja hoiab juba poolteist aastakümmet meie Tallinna 
kirikuhoonet korras nagu oma kodu. Lisaks on ta omal 
algatusel võtnud enda peale hoolitsemise toataimede eest 
—ja neid on meie majas palju! Öeldakse, et taimed kasvavad 
hästi, kui neid armastatakse. Ja seda oleme siin näinud: ka 
need taimed, mis on majja jõudnud natuke väsinuna ja räsi- 
tuna, on Valja hoole all muutunud lopsakaks ning paljud 
neist on rikkalikult õide puhkenud. 

Valja tegeleb pidevalt oma lastelastega, keda tal on neli, 
aga tal jätkub jaksu õpetada lapsi ka Tallinna venekeelse 
koguduse pühapäevakoolis. 

Koos poja Olegiga juhatab Valja pensionäride osadust 
“Kuldne iga”. Seal räägitakse-kuulatakse tunnistusi, laul- 
dakse nooruspõlve vaimulikke laule, jagatakse sõna ja 
palvetatakse. Alati on kaetud ka teelaud. 

Isa kaudu ulatuvad Valja juured välja iisraeli rahvani. 
Ta on juba kaks korda Iisraelis käinud ja organiseerib 
parasjagu reisi, mis viiks Iisraeli terve grupi tema eakate 
osadusest. 

Lätlannast ema kasvatas Valja üles lätikeelsena, hiljem 
õppis ta ära ka vene keele. Elu on ta toonud Eestisse ja 
praegu siin elades tunneb ta, et Eesti ja meie kirik on nüüd 
tema kodu ... et ta on õiges kohas. [| 


Valentinal jätkub energiat pühapäeviti veel ka köögis toimetada. Piltidele on ta jäänud koos Anneli Tombaku 


ja Tamara Pašutkinaga. 

Fotod: Koduteel 

Malmö sõprade 


esimene külaskäik Tallinna 


TOOMAS PAJUSOO 


6.—8. veebruaril oli 
EMK Tallinna kogudu- 
sel eesõigus võõrustada 
oma sõpruskogudust 
Malmöst. 


leme juba saanud 
meie külalistelt ka 
tagasisidet. Helgi 
Kaaman kirjutab: 
“Rootslastele jäi nii 
teist kui Tallinnast üle ootuste posi- 
tiivne mulje, mida mul oli rõõm 
kuulda ja tahan ka teile edasi anda. 
Mitmed meie grupist olid üldse Eestis 
esimest korda ja ilmselt ei osanud 
nad oodata, et näevad nii moodsat 
linna ja veel nii ilusat vanalinna. 
Eks eelarvamused ole ju Nõukogude 
pärandi suhtes. Mitmed avaldasid 
soovi soojemal ajal veel kord tagasi 
tulla. ... Kõigile jäi hea mulje, kui 
vahvasti me nii sõprusõhtul kui ka 
jumalateenistusel musitseerisime.” 
Charlotte Thaarupiga oleme tut- 
tavad juba aastast 1985, kui viibisin 
ilmikdelegaadina koos tollase EMK 
superintendendi Olav Pärnametsaga 
Taanis Holstebros ÜMK Põhja- 
Euroopa keskkonverentsil. Toona 
oli Charlotte Horsensi metodisti 
koguduse pastor. Tema abikaasa 
Jörgen on praegu Taani Metodisti 
Kiriku superintendent ja ühtlasi 
Kopenhaageni Jeruusalemma kogu- 
duse pastor. Charlotte Thaarup 
andis pühapäevasel jumalateenistu- 
sel lühiülevaate Rootsi Oikumeenia 
Kirikust (ingl Uniting Church in 
Sweden), mis rajati 4. juunil 2011 
baptistide, metodistide ja misjoni- 
kiriku ühinemisel. Tema elukohaks 
on Kopenhaagen ja ta elab piiskop 
Christian Alstedi kontori naabru- 

Helgi Kaaman tutvustamas rootsikeelset laulu. okku oli külalisi 11: Rootsi 
Oikumeenia Kiriku lõuna regiooni juht Charlotte Thaarup, pastor Bengt 
Cederblad, diakon Eva Kunda Neidek, Helgi ja Mait Kaaman, Ann-Sofie ja 
Karl Hemström, Karin AndrEasson, Siv Perrson, Monika Johansson ja Heide 


Lemgärd. 


ses, ent tema peamine vastutusala 
on Rootsi Oikumeenia Kiriku lõuna 
regioon, kuhu kuulub ka Malmö 
kogudus. Kuna kirik asub jalgpalli- 
staadioni kõrval, siis kutsub rahvas 
seda staadionikirikuks. 

Teistest rootsi külalistest olid 
juba varem Tallinna ja meie kirikut 
külastanud Helgi ja Mait Kaaman 
ning diakon Eva Kunda Neidek, kes 
kõik on eesti juurtega. Nemad olidki 
meie partnerluse algatajad ja aruta- 
sid seda üheskoos oma kogudu- 
se juhatusega, enne kui kirjali- 
kult meie poole pöördusid, et 
arendada edasisi sõprussuhteid 
Tallinna metodistidega. Selle 
soovi kinnituseks sain Malmö 
kogudusse isikliku küllakutse, 
mis teostus 11.-12. oktoobril 
2014 ja millest kirjutasin eelmi- 
ses ajakirjanumbris. 

Nüüd oli suur rõõm kohtuda 
armsate sõpradega Tallinnas. 
Pärast seda, kui külalised olid 


end hotellis Center sisse seadnud, 
kinnitasime ühiselt keha ja tutvus- 
tasime neile vanalinna, mis aval- 
das külalistele suurepärast muljet. 
Õhtul võtsime nad juhatuse lai- 
endatud koosseisuga vastu kiriku 
noorteruumis, kus oli kaetud rikka- 
lik laud. Eivin Toodo, Jaan Kondi, 
Peeter Rahuvarmi ja Lea Kanguri 
musitseerimine meeldis kõigile. 
Laua ümber jätkus juttu kolmeks 
tunniks, mille jooksul tutvus- 


Meeli Tankler pühapäevasel jumalatee- 
nistusel tõlkimas rootsi keeles jutlusta- 
nud pastor Bengt Cederbladi. 


Fotod: Toomas Pajusoo, Koduteel 


Malmö lauljad. 


tasime vastastikku kummagi kogu- 
duse tööd. Saime ühiselt laulda nii 
eesti kui ka rootsi keeles. 

Laupäev kulus külalistel vaa- 
tamisväärsustega tutvumisele, 
külastati orelipooltunni kontserti 
nii toomkirikus kui ka Nigulistes. 
Pühapäeval sai teoks meie esimene 
koostööprojekt musitseerimise vald- 
konnas, sest muusikud olid valmis 
saatma rootslasi oma pillidega püha- 
päevasel jumalateenistusel. Selleks 
koguneti pühapäeval juba tund 
aega varem laulu harjutama. Eva 
Kunda Neidek harjutas koos instru- 
mentaalansambliga, kellega liitusid 
veel Aivar Nurmik mandoliiniga ja 
solist Lea Kangur. Samuti kuulsime 
rootslaste laulu, mida saatis klaveril 
Eva Kunda Neidek. Lisaks Charlotte 
Thaarupi lühisõnumile tervitasid 


kogudust diakon Eva Kunda Neidek 
ja Helgi Kaaman. Jutluse pidas pas- 
tor Bengt Cederblad prohvet Jesaja 
raamatu põhjal (Js 52:7-9; 43:1—2), 
rääkides elamisest praeguses juur- 
teta maailmas ja tuues paralleele 
Vanast Testamendist seoses Paabeli 
vangipõlvega. Jutlust tõlkis rootsi 
keelest EMK Teoloogilise Seminari 
rektor Meeli Tankler. 

Pärast jumalateenistust kohtusid 
külalised koguduseliikmetega, kes 
olid kogunenud kirikukohvile alu- 
misele korrusele. Külalisi kostitati 
Eini Tšerenkova keedetud supiga, 
mille järel maiustati kohvi või tee 
ja koguduseliikmete küpsetistega. 
Kogudusele jääb nende külaskäiku 
meenutama kingitus — Kopenhaageni 
Jeruusalemma kirikus asetseva 
Jeesuse originaalkuju järgi tehtud 


Külalised pühapäevases kirikukohvikus. 


Musitseerivad Aivar Nurmik, Lea Kangur, Eivin 
Toodo ja Eva Kunda Neidek, keda toetasid ka Peeter 
Rahuvarm ja Jaan Kont. 


miniskulptuur. Ühine söömaaeg 
kogudusega oli nii meeldiv, et keegi 
ei soovinud lahkuda ja juttu jätkus 
kauaks ajaks. 

Õhku jäi rippuma mõte muusiku- 
te vastastikustest külastustest. Ühist 
tegevust saame kumbki arutada oma 
koguduse juhtkonnaga nii Tallinnas 
kui Malmös ja seda on kergem teha, 
kui inimesed on omavahel kohtu- 
nud. 

Palvetagem, et sõprussuhted 
Malmö ja Tallinna koguduse vahel 
kannaksid vilja ja oleksid õnnistus- 
rikkad. E 


Tallinna kogudusele jääb 
malmölaste külaskäiku meenutama 
kingitus - 

Kopenhaageni 

Jeruusalemma 

kirikus asetseva 

Jeesuse 
originaalkuju 
järgi tehtud 
mini- 
skulptuur. 

108,15055(01055 619 149.68) 108 E OA 


Talvised toimetused Tartus 


alvisel ajal toimub lastel palju põnevat nii koolis kui kiri- 
kus. Ka Tartu laste tegemised olid sel talvel väga mitme- 
kesised. 

Nagu igal aastal olid lapsed abis kiriku pühadeks kaunista- 
misel. Pastor Priidu juhendamisel sai altari alla seatud armas 
sõim, mis rõõmustas silma kogu jõulupühade aja (vt pilti 1). 
Advendiajal aitasid lapsed jumalateenistustel kaasa lugemiste ja 
palvetamisega. 

Detsembris korraldasime koos lastega traditsiooniliseks 
saanud heategevusliku advendilaada. Lapsed meisterdasid müü- 
giks jõulukaarte ja küünlaid, mis osutusid väga populaarseks. 
Advendilaada õnnestumisse panustas terve kogudus — aktiivselt 
toodi asju müügiks, aga ka osteti. 

Laada korraldamise eesmärk oli koguda raha kahele lapsele 
— meie Etioopia sõbrale Yiftule kooli õppemaksu ja lõunasöögi 
jaoks ning eesti lapsele Jaanikale, kelle ema sattus poolteist 
aastat tagasi teise juhi süül raskesse autoõnnetusse ning on selle 
tagajärjel endiselt raskes seisus. Olime väga rõõmsad, et kogusi- 
me nende tüdrukute heaks 404 eurot! 

Jätkuvalt kogunevad Tartu kirikus ka poiste ja tüdrukute 
klubi. Klubides arutatakse olulisi asju, saab koos mängida, süüa 
teha, aga ka enda järelt koristada (vt pilti 2). Detsembris käisime 
klubidega Ahhaa keskuses, kus oli põnev katseid teha ning dino- 
sauruste näitust uudistada (vt pilti 3). 


(0108 05695 595405 <4:4 


JANA TAMM 
Tartu Püha Luuka kogudus 


Kuidas lugeda Piiblit? 


Raamat, mis peaks olema meie iga- 
päevaseks kaaslaseks, tolmub palju- 
del siiski riiulil. Heal juhul pühitak- 
se sellelt tolm pühapäeval ja võetak- 
se kirikusse võetakse, et see siis taas 
nädalaks rahulikult puhkama jätta. 
Tegelikkuses on Piibel Jumala elav 
Sõna, mis on meile sama vajalik kui 
igapäevane toit. Iga kord, kui nälg 
näpistab ja vajame füüsiliselt toitu, 
võiksime võtta ka Piibli ja sealt 
midagi lugeda, sest kui meie füü- 
siline keha vananeb päev-päevalt, 
siis meie sisemine inimene peab 
uuenema. 

Kuidas teha Piibli lugemisest igapä- 

evane harjumus? 

1. Kui sul on rohkem kui üks Piibel 
või selle osa, jäta need eri kohta- 
desse, kus päeval tavaliselt toime- 
tad. Näiteks õppelauale, öökapile, 
suurde tuppa. Iga kord kui Piiblit 
märkad, võta ja loe kas või üks 
salm ja mõtiskle selle üle. 

2. Võta vähemalt kord päevas aega, 
et lugeda Piiblit pikemalt. 

3. Vali pikemaks piiblilugemiseks aeg 
ja koht, kus saad olla omaette ega 
pea pidevalt katkestama. 

4. Enne lugemist palveta, et Jumal 
võiks sind Piibli lugemise kaudu 
õpetada ja juhatada. 

9. Kui loed mõnda piiblilugu, kujutle 
end üheks tegelaseks. Proovi mõel- 
da, mis tunded sind selles olukor- 
ras valdaksid, millised oleksid sinu 
valikud ja otsused. Kui tunned, et 
tead loo tegelastest liiga vähe, uuri, 
kas neist on Piiblis veel kusagil 
juttu. Peaasi, et käiksid oma kujut- 
luses reaalselt kohal ära. C 

6. Võta kasutusele oma piiblivihik. 
Kirjuta sinna küsimused, mis Piiblit 
lugedes tekivad, küsi vastuseid 
vanematelt, pühapäevakoolis või 
pastorilt. 

7. Ära võta korraga lugemiseks väga 
pikka teksti. Võta üks sündmus 


või peatükk ja loe seda mitu korda, 

kuni leiad mõne uue mõtte, mida 

saaksid igapäevaellu rakendada. 
8. Loe valju häälega, sest nii aktivee- 


rid oma aju. 
9. Kasuta piiblilugemise — abista- 
va materjalina “Päevasõna”, 


“Vaimulikke loosungeid”, “Piibel 
aastaga läbi” või muid materjale, 
mis aitavad pühakirjaga süstemaa- 
tiliselt tegeleda. 

10. Joonista pilt või vooli midagi piib- 
liloost, mida lugesid. 

11. Tee sõpradega piibliloo põhjal 
teatrit või küpseta midagi ja pane 
toidule piibliloo järgi nimi. 

12. Jutusta loetud kirjakohta kas 
pereliikmetele või tuttavatele ja 
jaga, mis mõtteid sa enda jaoks 
leidsid. Nii kinnistad loetut ja saad 
head sõnumit ka teistega jagada. 

13. Kirjuta salmid, mis sulle olu- 
lised, paberile, ja kleebi seinale või 
selle tarbeks võetud vihikusse. Õpi 
need pähe. Nii saab Jumala Sõna 


sinus elavaks. 
EGLE HOLLMAN 
EMK pühapäevakooli toimkond 


Lastetööst Tallinnas 


leme Jumalale südamest tänulikud meie koguduse 

lastetöö eest. Iga laps koguduses on suur kingitus. 
Pühapäevakooliõpetajate rõõm ja eesõigus on lapsi suu- 
nata ja toetada Jumala ja Tema Sõna tundmises. 

Tallinna pühapäevakoolilapsed on jaotatud kolme 
vanuserühma: eelkooliealiste rühm (3-6-aastased), 7—10- 
aastaste rühm ning 10-13-aastaste rühm. Kõige rohkem 
lapsi käib eelkooliealiste rühmas, kus osalejaid on ligi 
paarkümmend. 

Sõbrapäeval kogunesid meie armsad pühapäevakoo- 
liõpetajad hommikukohvile, kus jagasid oma rõõme ja 
muresid ning seadsid ühiselt eesmärke. Oleme tänulikud 
ustavatele õpetajatele nende pühendumise ja armastuse 
eest. Hoidkem koguduse lapsi ja pühapäevakooliõpetajaid 


jätkuvalt oma palvetes! 


Tallinna kogudus 2 
ge 
Lapsesuu () £ 
4-aastane Uku mängib lasteaias sõbraga. E 
Uku pöördub ühtäkki sõbra poole ja küsib: “Mis kirikus | 3 
sina käid?” ka 
Sõber mõtleb veidi ja vastab: “Angry Birds'i kirikus.” 
Mis on Jumala sõjavarustus = vas 
ja kuidas seda kanda? a 
A ei sõjavarustus toob võidu Jeesusest. Saame seda rääkida 
igaühele, kes usub Jumalasse, ka teistele, et neilgi oleks rahu kilp 
kuna see on enamat kui kaitsev kate Jumalaga. 
või rüü. Kirjast efeslastele (6:10—18) USUKILP: kilp kaitses Rooma 
leiad selge õpetuse, kuidas end selle sõdurit noolte ja mõõgatorgete vöö 
sõjavarustusega kaitsta. See tuleb eest. Kurjad taevaalused vaimud 
selga panna! pilluvad pidevalt nooli või pistavad 
- ELEPAJU meid oma mõõgaga. Parim viis MX 
Räpina kogudus ge tõrjumiseks on usukilp. Kui 
TÕEVÖÖ: Rooma sõduri vöö oli hoiame enda ees kilpi, võime olla 
tähtis, kuna kaitses kindlalt relvi, kindlad, et usu kaudu Jeesusesse SANDAALID 
mida ta vajas võitluses. Meie, seistes oleme kaitstud ja võidukad. 
vastakuti saatanaga, peame olema PÄÄSTEKIIVER: kiiver oli A 
kindlalt kaitstud TÕEGA, mille leia- oluline osa Rooma sõduri varus- Rooma sõduri sõjavarustus 
me ainult Jeesuses. tusest. Kiiver kaitses pead, kus on või tüli ja arusaamatuste ajal sõprade, 
ÕIGUSE SOOMUSRÜÜ: Rooma — nii mõtted kui mõistus. Meie pääste vanemate või õpetajatega. Suureks 
sõdur kandis rüüd, mis kaitses olulisi tuleb Jeesuselt ja kestab kuni päeva- võitluseks võib olla ka toimetulek 
elundeid, nagu süda, neerud, maks. - ni, kui kohtume Temaga taevas. iseendaga, kui tekib tunne, et ma ei 
Kui mõni neist viga sai, oli sõduri VAIMUMÕÕK: roomlaste mõõk meeldi endale, olen rumal, ma ei saa 
elu ohus. Püüdes võidelda saatanaga oli lühike ja kerge, nii et seda oli hakkama. Varjul Kristuses, saame 
üksnes oma õigusega, ei võida me lihtne kasutada. Lähivõitluses oli see arvestada Tema võiduga, Temas me 
kunagi. Meil on vaja õigust, mistuleb . surmarelv. Vaimumõõk on Jumala mitte üksnes ei ole kaitstud, vaid ta 
üksnes meie Päästja kaudu. Sõna. Jumala Sõna on vägev relv, täidab meid ka oma eluga. Kui paned 
RAHUEVANGEELIUMI SANDAA- - eriti kui kasutame seda Püha Vaimu selga tema sõjavarustuse, ümbritseb 
LID: Rooma sõdur vajas head varus- väes ja juhtimisel. sind Tema elu ja Ta hoiab sind turva- 
tust, mille oluline osa olid head ja Kui varustame end sellise vaimu- lisena. Jeesus on su kallis sõber ja sa 
tugevad sandaalid. Meilgi tuleb liku varustusega, viib Jumal meid kuulud Temale. 
valmistuda võitluseks, milles meid varju alla ja kaitseb ka tormi ajal: 
aitab evangeelium ehk hea sõnum «näiteks võitluses arvutisõltuvusega Nüüd pööra lehte! 


EVELIN TOODO 

1. TÄIDA TABEL! 
NUPUTAMIST 


RAHU evangeeliumi sandaalid 
Seljas ÕIGUSE soomusrüü 
USUkilp 

Vaimumõõk: JUMALA SÕNA 
PÄÄSTEkiiver 


ETTA KS ES 
KOSS KK 7 
A E ST 


ai as s sosooÖ,b,, Päästmine Kristuse kaudu täna ja igavesti | Ap 4:12; 1Jh 3:1—3 


2.) LAHENDA RISTSÕNA 


KÕRVALE 
2. Paindlik nahariba, mida kantakse ümber keha. 3. Vabastama patu karistusest. 


ALLA 

4. Raske müts, mis katab ja kaitseb pead. 5. Metallitükk, mida kantakse keha esimese poole kaitsmiseks. 
6. Usaldus ja kindlustunne Jumalasse. 7. Metallist, puidust või nahast kaitse, mis kaitseb sõduri tähtsaid 

elundeid vigastuste eest. 8. Vaimumõõbk, mis võidab saatana. 9. Teie .... olgu valmidus minna kuulutama 

rõõmusõnumit rahust. 


VASTUS: 
1. Mis on kirjas Pauluse kirjas efeslastele 6:10—20? ................................srrreereeneneeeene seene 


Nuputamislehe on koostanud Ele Paju. 


NB!!! 
Saada lahendus (koos oma kontaktandmetega) toimetusele: koduteeloometodistikirik.ee või Tallinn 10152, 
Narva mnt 51. Lahendajate vahel loosime välja lasteraamatu! 


